laion/Wikipedia-Exotic huggingface dataset:
Diabaly lahing

Diabaly lahing toimus 2013. aasta jaanuaris Mali valitsusvägede ja islamimässuliste, peamiselt AQIM-i ja Ansar Dine vahel. Diabaly oli äärmuslaste kontrolli all nädal aega, 21. jaanuariks suutsid Mali väed Prantsusmaa õhulöökide toel linna tagasi vallutada. Võitluses hukkus üle 60 inimese. "In Mali, Diabaly residents helped repel Islamists militants". 24. jaanuar 2013. Originaali arhiivikoopia seisuga 26. jaanuar 2013. Vaadatud 27. jaanuar 2013. "Mali conflict: French troops 'enter Diabaly'". BBC News. 21. jaanuar 2013. Vaadatud 21. jaanuar 2013. "Poorly Armed Mali Army Can't Stand Up to Rebels". News From Antiwar.com. Vaadatud 16. november 2014. "Rebel victory in Diabaly could prolong French offensive in Mali". The Globe and Mail. Vaadatud 16. november 2014. "French and Malian forces take Diabaly but there are fears Islamists will return". The Independent. Vaadatud 16. november 2014. "France begins Mali military intervention". Al Jazeera. 11. jaanuar 2013. Vaadatud 11. jaanuar 2013.
Vectorbloc

Vectorbloc on terasest valatud moodulkonstruktsiooni ühendussüsteem. See on analoogne ISO nurgaga, mis leiutati 1950. aastal Malcom McLeani poolt merekonteinerite ladustamiseks. VectroBloc koosneb 9 osast: pingutuspoltidest, alumisest VectorBloc'ist, fassaadi kinnitusest, lisaseadmete ühenduskohast, esiku või rõduplaadi kinnitusest, gusset plaadist, koonusekujulistest kinnituskohadest, ülemisest Vectorbloc'st ja vinnastuspunktidest. VectroBloc'il on laienev tihend, mis pärast moodulite paigaldamist sulgeb liitekohad seestpoolt. VectroBloc’i kasutatakse moodulitest koosnevate korterite, hotellide, ühiselamute, haiglate ja kliinikute, kontorite, tööstusrajatiste, ümberpaigutatavate / hädaolukorras kasutatavate rajatiste ehitamiseks. "Vectrobloc'i tutvustus" (PDF).{{cite web}}: CS1 hooldus: url-olek (link) "Intermodal container", Wikipedia (inglise), 2. juuni 2020, vaadatud 3. juunil 2020
Stelmužė mõis

Stelmužė mõis (leedu Stelmužės dvaras) on endine mõis Leedus Zarasai rajoonis Imbradase vallas Stelmužė külas. Mõis rajati XVII sajandil. Selle esimesed omanikud olid Fölkersahmid, hiljem aga Valujevid. XX sajandi alguses läks mõis Hahnide valdusse. Aastal 1927 ostsid mõisa Repšid. Mõisakompleksi väärtuslikem ehitis on XVII sajandil rajatud orjatorn. Seal hoidsid algul Fölkersahmid, hiljem aga Valujevid põgeneda üritanud pärisorje. Valujevid varjasid sealjuures oma talupoegade eest hulk aega, et pärisorjus on ametlikult kaotatud. Hoone restaureeriti aastal 1983. Mõisakompleksist on säilinud veel kelder, teenijatemaja, laut ja ait. Peahoone hävis Esimese maailmasõja ajal, nagu ka suurem osa mõisa pargist. Lisaks moodustasid mõisakompleksi osa Stelmužė kirik ja selle kellatorn. Mõisa park rajati XVIII-XIX sajandil. Selle pindala on 10 hektarit ja see asub Stelmužė järve ääres. Valdavalt kasvavad seal kohalikud puud: pärnad, jalakad, kased, kuused, männid, saared ja tammed, järve ääres ka pajud ja sanglepad. Parki on istutatud ka hobukastaneid, Siberi lehiseid, suurelehiseid pärnasid. Pargi silmapaistvaim puu on Stelmužė tamm. "Stelmužės dvaro sodyba (Kultūros vertybių registras)". Vaadatud 10. juunil 2020. Stelmužė. Tarybų Lietuvos enciklopedija, Kd. 4 (Simno-Žvorūnė). – Vilnius: Vyriausioji enciklopedijų redakcija, 1988. 102 lk.
Jarek Niewierowicz

Jarek Niewierowicz (2023. aastani Jaroslav Neverovič; sündinud 4. aprillil 1976 Vilniuses) on poola päritolu Leedu poliitik ja diplomaat. Ta oli aastatel 2006–2008 Leedu asevälisminister. 13. detsembrist 2012 kuni 25. augustini 2014 oli ta Leedu energeetikaminister. Ta lõpetas aastal 2001 Varssavi Majanduskooli magistrikraadiga rahvusvaheliste majanduslike ja poliitiliste suhete alal. Õpingute ajal töötas ta aastatel 1999–2001 "Citibank"'is (Poola) projektijuhina. Pärast kooli lõpetamist asus ta tööle Leedu Vabariigi diplomaatilisse teenistusse. Aastatel 2001–2004 töötas ta Washingtonis Leedu saatkonna peaspetsialisti ametikohal, vastutades suhete eest Ida- ja Kesk-Euroopa diasporaaga, kuberneride esindajatega ning USA esindajatekoja ja senati esindajatega. Aastatel 2004–2005 oli ta Leedu välisministeeriumi julgeolekupoliitika osakonna peaspetsialist, NATO välisministrite kohtumise koordinaator, aastatel 2005–2006 oli ta Euroopa Liidu osakonna kolmas sekretär. Aastatel 2006–2008 oli ta Leedu asevälisminister. 21. novembril 2008 määrati ta ettevõtte LitPolLink presidendiks, mille eesmärk oli luua Leedut ja Poolat ühendav elektrivõrk. 13. detsembrist 2012 kuni 25. augustini 2014 oli ta Leedu energeetikaminister. Pärast ministriametist lahkumist asutas ta eraõigusliku konsultatsioonifirma. Märtsist 2015 sai tast Poola-Leedu kaubanduskoja president. Aastal 2019 sai ta president Gitanas Nausėda üheks nõunikuks. Ta on abielus ja tal on kolm last.
Lakinsk

Lakinsk (vene Лакинск) on linn Venemaal Vladimiri oblastis Sobinka rajoonis. Asub Kljazma lisajõe Undolka ääres, 30 km Vladimirist edelas ja 150 km Moskvast idas. Asula sai alguse Undoli külast, mille lähedal 1889. aastal hakkas tööle kudumisvabrik. Selle juurde tekkinud asula sai 1927. aastal nime Lakisnki, millega 1965 liideti Undoli küla. 1969. aastal sai asula linnaõigused. 2003. aastal oli Lakinski elanike arv 17 100. http://lakinskmo.ru/
Ukraina Riiklik Tolliteenistus

Ukraina Riiklik Tolliteenistus (ukraina keeles Державна митна служба України) on Ukraina riigiasutus, mis viib ellu tollipoliitikat.
Masoovia

Masoovia (poola keeles Mazowsze, ladina keeles Mazovia) on ajalooline piirkond Kesk-Poola kirdekaares. See hõlmab Kesk-Euroopa tasandikku, jäädes Łódźi ja Białystoki linna vahele. Piirkonna mitteametlik pealinn ja suurim linn on Varssavi. Masoovia vojevoodkond (tänapäeval)
Shemõ

Shemõ (ukraina keeles: Схеми: корупція в деталях, eesti keeles: Skeemid: korruptsioon detailides) on Ukraina uuriva ajakirjanduse saade. Naši Groši Slidstvo.Info Схеми
Valgusmaaling

Valgusmaaling on tehnika fotograafias, kus kasutatakse pikka säriaega ning foto tegemisel ajal liigutatakse valgusallikat.
Harald Peterson

Harald Peterson (14. veebruar 1911 Tallinn – 10. november 1942 Konoša rajoon, Arhangelski oblast, Vene NFSV) oli eesti jalgrattur ja kiiruisutaja. Aastatel 1930–1936 võitis ta jalgrattaspordi trekisõidu Eesti meistrivõistlustelt 7 kulda, 4 hõbedat ja 1 pronksi. Aastatel 1940–1941 võitis ta Eesti meistrivõistlustelt kiiruisutamises 5 kulda, 3 hõbedat ja 2 pronksi. Ta töötas spordimetoodikuna Tallinnas. Eesti kaitseväes oli ta seersant sidealal. 1941. aastal teenis Saksa sõjaväes, oli Cellariuse luuregrupis. 1942 mais astus Soome sõjaväkke, oli Syväri rindel Vehniäineni kaugluure üksuses. 31. augustil 1942 heideti langevarjuga Arhangelsk–Vologda raudtee piirkonda. Oktoobris langes Konoša rajoonis vangi, hukati 10. novembril 1942. Sporditulemused. Harald Peterson Peep Pillak, Heini Vilbiks (koostajad). Soomepoiste elulood. Tallinn: Grenader, 2015
Furtsellaaria (perekond)

Furtsellaaria (Furcellaria) on perekond punavetikaid. Perekonda kuulub üks liik – agarik ehk furtsellaaria (Furcellaria lumbricalis). Ta elab Läänemeres.
Karabanovo

Karabanovo (vene Карабаново) on linn Venemaal Vladimiri oblastis Aleksandrovi rajoonis. Asub Šerna lisajõe Seraja ääres, 128 km Vladimirist loodes ja 9 km Aleksandrovist lõunas. Asulat on kirjalikes allikates esmamainitud 1630. aastal ja see sai nime Karabanovite aadlisuguvõsa järgi. 1871 sai raudteeühenduse Aleksandroviga. 1938. aastal sai linnaõigused. 1970. aastal oli linna elanike arv 18 532. Linna koduleht
Kameškovo

Kameškovo (vene Камешково) on linn Venemaal Vladimiri oblastis, Kameškovo rajooni keskus. Asub 41 km Vladimirist kirdes. Asulat tekkis 1892. aastal rajatud tekstiilivabriku juurde. 1951. aastal sai linnaõigused. 1989. aastal oli linna elanike arv 15 061. Linnast Kameškovo rajooni kodulehel
Vetikaõli

Vetikaõli (Biokütus) on vetikatest (mikrovetikatest) toodetud energiarikas õli, mida peetakse fossiilsete kütuste alternatiiviks. Vetikad on alternatiiviks samuti ka praegustele biokütuse toorainetele nagu mais ja suhkruroog. Adrust (makrovetikas) toodetud õli on tuntud kui adruõli või adrukütus. Sarnaselt fossiilsete kütustega, vabaneb vetikaõli põlemisel CO₂, kuid vetikaõli puhul vabanev CO₂ on eelnevalt vetikate kasvamiseks vajaliku fotosünteesi käigus atmosfäärist eemaldatud. Vetikaõli plussideks on välja toodud, et vetikad saavad kasvada reovetes, kus on puhta vee puudus, vetikaõlil on kõrge leektemperatuur. Vetikaõli on biolagunev ning lekete puhul ei reosta see loodust. https://www.sciencedirect.com/science/article/abs/pii/S0958166910000443?via%3Dihub& https://web.archive.org/web/20120227182622/http://www-personal.umich.edu/~mingxu/files/papers/Algae.pdf https://web.archive.org/web/20200611092240/https://aiche.onlinelibrary.wiley.com/doi/abs/10.1002/ep.10335? https://www.sciencedirect.com/science/article/abs/pii/S0306261910005702?via%3Dihub&
Hubert Pärnakivi

Hubert Pärnakivi (kuni 1936 Hubert Bernhardt; 16. oktoober 1932 Tallinn – 28. oktoober 1993 Tartu) oli eesti kergejõustiklane ja loomaarst. Lõpetas 1952. aastal Viljandi 2. Keskkooli ja 1957. aastal Eesti Põllumajanduse Akadeemia veterinaariateaduskonna. Alates 1962 Eestimaa Kommunistliku Partei liige. Ta töötas a-st 1963 Tartu Loomakliinikus loomaarstina, 1977–1991 oli kliiniku juhataja. 1982. aastal pani ta vilistlasena aluse kooli iga-aastastele jooksuvõistlustele. Oli 1959. aasta maailma edetabelis 10 000 m jooksus 8. kohal, 1958. aastal nii 5000 m kui ka 10 000 m jooksus 12. kohal Võistles aastatel 1952–1963 36 korral Eesti NSV ja 7 korral NSV Liidu koondises. Ta võitis 11 korda järjest Viljandi järve jooksu. 1958 NSV Liidu meistersportlane 1970 NSV Liidu teeneline meistersportlane 1991 Kalevi auliige Viljandi koolide jooksuvõistluse korraldamist on jätkatud tema auks ka pärast tema surma. Viljandis Ranna puiesteel avati 22. juulil 1990 Hubert Pärnakivi kujutav skulptuur „Jooksja“, mille autorid on skulptor Riho Kuld ja arhitekt Ülo Stöör. Ta oli abielus Aime Pärnakiviga. HEINRICH, HILDA, HUBERT BERNHARDT perekonnanime muutmine PÄRNAKIVI 17.05.1935-23.01.1936. Eesti Rahvusarhiiv, RA ERA.5201.2.29341 https://dea.digar.ee/article/pollumajandakad/1962/12/27/4 Ardma, Elmar (28. juuli 1990). "Ausammas ümber järve jooksule". Sakala. Erlend Teemägi. "Spordimehe sünd. Heino Lipp, Hubert Pärnakivi, Peeter Varrak, Mart Paama, Kaupo Metsur". Eesti Riiklik Kirjastus. Tallinn 1963. 168 lk "Legendaarne Hubert Pärnakivi". Koostaja Aime Pärnakivi. Eesti Spordimuuseum, Eesti Spordiajaloo Selts; tõlked: vene keelest Ville Sonn, soome keelest Kulle Raig ja Tarmo Hellat; toimetajad Aime Pärnakivi, Rait Männik (fotod) ja Kaie Voolaid (fotod), Ilmar Kask (kirjad); eessõna: Mart Siimann. Kuma. Tartu 2007. 336 lk; ISBN 9789985983225 Priit Pullerits. "Eesti tipud jäävad jooksuveteranidele alla". Tartu Postimees, 19. oktoober 2007 Biograafia ESBL-is Haud Tartu Pauluse kalmistul
Rimantas Sinkevičius

Rimantas Sinkevičius (sündinud 3. aprillil 1952 Anykščiai rajoonis Leedus) on Leedu poliitik, ta oli aastatel 2011–2017 Leedu Sotsiaaldemokraatliku Partei liige. Ta oli 13. detsembrist 2012 kuni 13. detsembrini 2016 Leedu transpordi- ja sideminister. Ta lõpetas aastal 1970 Kavarskases keskkooli. Aastal 1975 lõpetas ta Kaunase Polütehnilise Instituudi keemiatehnoloogia teaduskonna anorgaaniliste materjalide ja väetiste keemiatehnoloogia insener-tehnoloogina. Pärast instituudi lõpetamist oli ta aastani 1979 Kaunases komsomolitöötaja. Seejärel, kahekümne aasta jooksul ametialaselt seotud riigiettevõttega "Azoto", muudeti 1990. aastate esimesel poolel kommertsettevõtteks Achema. Ta juhtis laborit kümme aastat, seejärel töötas direktorina. Taas on olnud selle ettevõttega (Achemos group) ametialaselt seotud aastatel 2004–2008. Ta oli Leedu Demokraatliku Tööpartei aktivist, 2001. aastal astus Leedu Sotsiaaldemokraatlikku Parteisse. 2005. aastal sai temast LSDP asepresident. Aastail 1995, 1997, 2003 ja 2007 valiti ta Jonava rajooni volikokku. 2000. aasta parlamendivalimistel valiti ta esimest korda vasakpoolse koalitsiooni koosseisus koos Algirdas Brazauskasega seimi, kuhu jäi kuni 2004. aastani. 2008. aasta parlamendivalimiste tulemusel naasis ta pärast nelja-aastast pausi seimi Leedu Sotsiaaldemokraatliku Partei kandidaadina. 2012. aastal valiti ta üheliikmelises valimisringkonnas uueks ametiajaks seimi liikmeks. 13. detsembrini 2012 kuni 13. detsembrini 2016 oli ta Algirdas Butkevičiuse valitsuses Leedu transpordi- ja sideminister. Rimantas Sinkevičius on abielus, abikaasa Ligita on insener-tehnoloog; neil on kaks last: poeg Mindaugas oli Leedu majandusminister, tütar Rūta on jurist.
Trevor Philips

Trevor Philips on väljamõeldud tegelane videomängus "Grand Theft Auto V" ehk "GTA V". Philips on üks kolmest mängu peategelasest, teised kaks on Franklin Clinton ja Michael De Santa. Mängus on Trevor karjäärikurjategija ja endine pangaröövel. Trevori mängusisene välimus on tehtud Steven Oggi välimuse põhjal, kuid tema iseloom on loodud inspireerituna Suurbritannia kurjategijast Charles Bronsonist. Philipsile on oma hääle andnud Kanada näitleja Steven Ogg, kes aitas motion capture-tehnoloogia abil kaasa ka tegelase animeerimisele. Trevorit on peetud üheks poleemilisemaks tegelaseks videomängude ajaloos. Mängu kaasstsenarist Dan Houser on teda kirjeldanud tegelasena, kes tegutseb puhtalt ajendatuna kirest ja kibestumusest. Et Philips ei jääks liiga ühekülgseks, kujutatakse teda samas oma lähedastest hoolivana olenemata tema üldisemast antisotsiaalsest käitumisest. Mitmed kriitikud pidasid Philipsit usutavaks ja sümpaatseks, kuid teised arvasid, et tema vägivaldne iseloom mõjutas mängu narratiivi negatiivselt.
Naši Groši

Naši Groši (ukraina keeles Наші гроші з Денисом Бігусом) on Ukraina uuriva ajakirjanduse telesaade. Üks Bihus.Info grupi põhiprojekte. Idee autor ja ettekandja on Denys Bigus. Shemõ Slidstvo.Info Saate tutvustus UA: Peršõi veebilehel
Asavas

Asavas (ka Drobiškėse järv) on järv Leedus Zarasai rajoonis. Järv asub Salakasest 1,5 kilomeetrit loodes ja kuulub Nemunase vesikonda. Järv on ida-lääne sihiline. Järve kaldad on enamasti kõrged (kuni 10 meetrit), valdavalt metsased, lõuna- ja edelaosas aga madalad, kohati ka soostunud. Läänes on järv ühendatud Asavėlise järvega. Kaldajoone pikkus on 10,51 kilomeetrit. Järves on kaks saart pindaladega 2,62 ha ja 0,05 ha. Järve säng asub jääajal tekkinud lohus. Järve põhja katab muda, kalda ääres on ida- ja põhjaosas põhja katmas liiv ning kruus. Asavasest voolab läbi Šventoji jõgi, sinna suubub kuus nimetut oja. Kaladest elavad järves ahven, särg, roosärg, koger, säinas, kiisk, nurg, haug, latikas ja linask. Järve kaldal asuvad Gaideliškėse, Grybiškėse ja Drobiškėse külad. Rimvydas Kunskas. Asavas. Tarybų Lietuvos enciklopedija, Kd. 1 (A-Grūdas). – Vilnius: Vyriausioji enciklopedijų redakcija, 1985. 109 lk.
NGC 4874

NGC 4874 on elliptiline galaktika, mis asub Coma galaktikaparves, Berenike Juuste tähtkujus. Galaktika avastas 1785. aastal William Herschel, kes pidas seda udukoguks. See on Coma galaktikaparve heleduselt teine galaktika ning selle tähesuurus on 12,7. NGC 4874 asub Maast umbes 350 miljoni valgusaasta kaugusel. Galaktika sisaldab üle 30 000 kerasparve. "Galaxies in a swarm of star clusters". ESA Hubble Site. Originaali arhiivikoopia seisuga 9. august 2018. Vaadatud 11. juuni 2020.
NKVD rahvuslikud operatsioonid

Seeria massiliste repressioonide kampaaniatest, mille NKVD korraldas aastatel 1937–1938 toimunud Suure Terrori ajal ja mis olid suunatud peamiselt NSV Liidu jaoks võõrastest rahvustest inimeste vastu (poolakad, sakslased, lätlased, leedulased, eestlased, soomlased, kreeklased, rumeenlased, bulgaarlased, hiinlased, iraanlased, afgaanid ja teised). Harbiinlaste vastu käivitati eraldi operatsioon. "Rahvuslike operatsioonide" eesmärk kuulutas välja võitluse kapitalistlike riikide sabotaaži, mässuliste ja luurajate spioonide vastu. 1937. aasta augustist kuni 1938. aasta novembrini mõisteti kõigi "rahvuslike operatsioonide" raames süüdi 335 513 inimest, kellest 247 157 inimest mõisteti mahalaskmisele, mis moodustab 73,66% süüdimõistetud isikute koguarvust [1]. Hoolimata asjaolust, et arreteeritute ja süüdimõistetute seas on etniline aspekt selgelt nähtav, said teiste NSVL rahvaste esindajad, sealhulgas nn "tiitelrahvad": venelased, ukrainlased, valgevenelased, nn "rahvuslike operatsioonide" ohvriteks [2]. Ühingu "Memorial" teatel olid Volga sakslaste seas repressioonid minimaalsed, kuna neid ei peetud välismaalasteks. Ja vastupidi, Hiina Idaraudtee töötajate (Harbiinid) hulgast represseeriti etnilised venelased, kes olid veetund märkimisväärselt pika aega välismaal. 1. <http://old.memo.ru/history/polacy/00485art.htm> «Польская операция» НКВД 1937—1938 гг. 2. <ISBN 978-5-8243-1535-6></Дённингхаус Виктор В тени «Большого брата». Западные национальные меньшинства в СССР. 1917—1938 гг. — М.: Российская политическая энциклопедия, 2011. — С. 621—622.>
Carl Lutz

Carl Robert Lutz (30. märts 1895, Walzenhausen Šveits – 12. veebruar 1975, Bern Šveits) oli Šveitsi diplomaat. Ta päästis holokaustist ligikaudu 62 000 juuti, olles Teise maailmasõja ajal Šveitsi saatkonna asekonsul Budapestis. See oli sõja suurim juutide päästeoperatsioon, kui umbes pool linna juudikogukonnast säästeti. Raoul Wallenberg
Teine Gao lahing

Teine Gao lahing toimus 25.–27. jaanuaril 2013, selle käigus taasvallutasid Mali ja Prantsusmaa väed islamiäärmusliku MOJWA käest Gao linna. Hukkus 25 islamisti, 2 valitsusvägede võitlejat sai haavata. Linna tagasivallutamine algas 25. jaanuari hilisõhtul, kui Prantsusmaa väed Wabaria silla ja Gao lennujaama vastupanuta hõivasid. Hilsum, Lindsey (2. veebruar 2013). "Inside Gao where Arab jihadis took bloody sharia retribution on Mali's black Africans". the Guardian. "French forces in Mali capture Gao". Al Jazeera English. 27. jaanuar 2013.[alaline kõdulink] NY Timesi artikkel (inglise keeles)
Mihkel Roos

Mihkel Roos (sündinud 5. oktoobril 1982 Taeblas) on eesti päritolu endine Ameerika Ühendriikide Ameerika jalgpallur, kes mängis terve oma [1]NFL-i karjääri vältel [2]Tennessee Titaanide heaks. Ta valiti Titaanide poolt [3]2005. aasta NFL-i drafti teises seerias. Ta mängis kolledži jalgpalli [4]Eastern Washington-is. Kuigi ta sündis Eestis, ta vanemad on eestlased ja ta õppis paar aastat Taebla Keskkoolis, ei valda ta eesti keelt.
Kolmikhüppe Eesti meistrivõistluste medalivõitjad

Kolmikhüppe Eesti meistrivõistluste medalivõitjad.
Kolmas Gao lahing

Kolmas Gao lahing toimus 9.–11. veebruaril 2013, Põhja-Mali konflikti ajal, Gao linnas. Lahing kujutas endast islamiäärmusliku MOJWA võitlejate pealetungi. Mässulised said Mali valitsusvägedelt, kellel oli Prantsusmaa toetus, lüüa. Laupäeval, 9. veebruaril lasti Gaos maha mees, kellel oli kavas korraldada enesetapurünnak; ta hukkus enne enda lõhkekeha õhkimist. Järgmisel päeval tungisid MOJWA võitlejad linna, nad tulid tõenäoliselt Adrar des Iforase mägedest. Prantsusmaa kindrali Bernard Barrera sõnul kasutasid mässulised linna sisenemiseks mootorrattaid ning mööda Nigeri jõge tulemiseks pirooge. Esimesed tulevahetused toimusid kell kaks päeval Gao kesklinna politseijaoskonna juures, hiljem levisid mitmeks tunniks üle linna. Prantsuse väed toetasid lõksu jäänud Mali sõdureid helikopteritega. Mali kolonel Saliou Maiga ütles Reutersile, et mässulised proovisid linnas enesetapurünnakuid korda saata. Valitsusväed asusid vasturünnakule ning avasid islamistide positsioonide pihta tule. Nad said vastutuld ümberkaudsetest majadest, kuhu terroristid end peitnud olid. Abivägedena saabusid Prantsusmaa sõdurid. Politseijaoskonna juures lõppes võitlus pärastlõunal, kuid jätkus kuberneri maja juures. Mali kolonelleitnant Mamadou Samaké sõnas: "Islamistide read olid tublisti kannatada saanud, paljud neist hukkusid." Prantsusmaa umbes 900-meheline väeüksus, mis oli paigutatud lennujaama, läks lahingusse õhtul; Vabadusväljakule lõksu jäänud ajakirjanike evakueerimiseks kasutati soomuskolonni. Tulevahetused lõppesid päikeseloojangul. Järgmisel hommikul kell 5 pommitas Prantsusmaa helikopter Gao politseijaoskonda, sellega oli lahing lõppenud. Lahingu käigus kaotas elu kuus tsiviilisikut, 11–15 sai haavata. Jean-Christophe Notin, La guerre de la France au Mali, lk 398. Ghana News Agency (10. veebruar 2013). "Mali army shoots dead would-be suicide bomber". Business Ghana. Agence France-Presse (11. veebruar 2013). "Explosion in Gao, northern Mali, hours after gunbattle". NDTV. Larson, Krista (10. veebruar 2013). "Islamic extremists attack Malian troops in Gao". The Associated Press via Google News. "Heavy fighting has for the first time spread to the centre of Gao, the main city in northern Mali". Radio New Zealand. 10. veebruar 2013. International Business Times (11. veebruar 2013). "Mali: Islamists launch surprise attack on Gao". YouTube. Lewis, David (10. veebruar 2013). "Gunbattle rocks Gao after rebels surprise French, Malians". Reuters. Originaali arhiivikoopia seisuga 24. september 2015. Vaadatud 11. juunil 2020. Al Jazeera English (10. veebruar 2013). "Clashes break out in key Mali city". YouTube. "Arhiivikoopia". Originaali arhiivikoopia seisuga 15. veebruar 2013. Vaadatud 11. juunil 2020.{{netiviide}}: CS1 hooldus: arhiivikoopia kasutusel pealkirjana (link) "Arhiivikoopia". Originaali arhiivikoopia seisuga 19. juuni 2018. Vaadatud 11. juunil 2020.{{netiviide}}: CS1 hooldus: arhiivikoopia kasutusel pealkirjana (link)
Oleksi Neižpapa

Oleksi Neižpapa (ukraina keeles Олексій Леонідович Неїжпапа; sündinud 9. oktoobril 1975 Sevastopolis) on Ukraina sõjaväelane. Ukraina mereväe ülem alates 11. juunist 2020. 2017 – kontradmiral 2022 – viitseadmiral УКАЗ ПРЕЗИДЕНТА УКРАЇНИ №217/2020. Про призначення О. Неїжпапи командувачем Військово-Морських Сил Збройних Сил України, 11.06.2020. Указ Президента України. № 240/2017. 4. Присвоїти військове звання контр-адмірала капітану 1 рангу НЕЇЖПАПІ Олексію Леонідовичу - заступнику командувача Військово-Морських Сил Збройних Сил України з бойової підготовки - начальнику управління бойової підготовки Командування Військово-Морських Сил Збройних Сил України, 23.08.2017 УКАЗ ПРЕЗИДЕНТА УКРАЇНИ №246/2022 Про присвоєння військового звання. Присвоїти військове звання віце-адмірала контр-адміралу НЕЇЖПАПІ Олексію Леонідовичу – командувачу Військово-Морських Сил Збройних Сил України, 16.04.2022
Calum McSwiggan

Calum McSwiggan (sündinud 21. mail 1990 Nottinghamis Inglismaal) on briti YouTube'ija, blogija ja ajakirjanik. McSwiggan loob videosisu LGBT+ teemadest, vaimsest tervisest ning seksist ja suhetest. Ta alustas YouTube'i videote loomist 2013. aastal ja hakkas 2017. aastal korraldama raadiojaamas Fubar Radio endanimelist saadet "The Calum McSwiggan Show".